b'\n_START_ARTICLE_\nJW Marriott Bucharest Grand Hotel\n_START_PARAGRAPH_\nJW Marriott Bucharest Grand Hotel este un hotel de cinci stele din Bucure\xc8\x99ti, deschis \xc3\xaen anul 1999._NEWLINE_Are 402 camere \xc8\x99i cea mai mare cifr\xc4\x83 de afaceri \xc3\xaentre hotelurile din Bucure\xc8\x99ti \xe2\x80\x93 40 milioane euro \xc3\xaen 2007 \xc8\x99i 38 milioane euro \xc3\xaen 2008._NEWLINE_Hotelul este administrat de Societatea Companiilor Hoteliere Grand ._NEWLINE_\xc3\x8en anul 2009, a avut o cifr\xc4\x83 de afaceri de 109,3 milioane lei._NEWLINE_Hotelul JW Marriott Bucharest Grand se afl\xc4\x83 pe Calea 13 Septembrie nr 90._NEWLINE_Spa\xc8\x9biile de conferin\xc8\x9b\xc4\x83 ale hotelului sunt extrem de versatile \xc8\x99i diverse, acoperind o arie larg\xc4\x83 de evenimente. _NEWLINE_Cea mai mare sal\xc4\x83 a hotelului este Grand Ballroom, care are 633 m\xc2\xb2. Este divizibil\xc4\x83 \xc3\xaen 4 sec\xc8\x9biuni, fiind renovat\xc4\x83 \xc3\xaen martie 2010 \xc8\x99i, dotat\xc4\x83 cu tehnologie de ultim\xc4\x83 or\xc4\x83: videoproiectoare + ecrane, sisteme audio, sistem de iluminat, totul centralizat._NEWLINE_\xc3\x8en 2013, au fost finalizate lucr\xc4\x83rile de renovare ale recep\xc8\x9biei, holului \xc8\x99i barului aflat la intrarea \xc3\xaen hotel._NEWLINE_\xc3\x8en cadrul hotelului exist\xc4\x83 6 restaurante, cel mai nou fiind JW Steakhouse, ce are o capacitate de 220 locuri \xc8\x99i este un concept 100% american, servind specialit\xc4\x83\xc8\x9bi de vit\xc4\x83 USDA Black Angus \xc8\x99i Aberdeen \xc3\xaentr-o atmosfer\xc4\x83 elegant\xc4\x83 \xc8\x99i relaxat\xc4\x83._NEWLINE_Unul dintre cele mai romantice restaurante din ora\xc8\x99, Cucina, \xc3\xae\xc8\x99i \xc3\xaent\xc3\xa2mpin\xc4\x83 oaspe\xc8\x9bii cu o atmosfer\xc4\x83 prietenoas\xc4\x83, \xc3\xaentr-un decor pitoresc.'